കേരള സംസ്ഥാന ചലച്ചിത്ര വികസന കോർപ്പറേഷൻ

മലയാളം സിനിമ കേരളത്തിൽ തന്നെ പൂർണ്ണമായും  വളർത്തുക എന്ന ലക്ഷ്യത്തോടെ കേരള സർക്കാർ ആരംഭിച്ചതാണ് കേരളസംസ്ഥാന ചലച്ചിത്രവികസന കോർപ്പറേഷൻmysarkarinaukri.com Kerala State Film Development Corporation.  ഇന്ത്യയിലെ ഇത്തരത്തിൽ നടത്തപ്പെടുന്ന ആദ്യ സംരംഭമായ ഇതിന്റെ  പ്രവർത്തനം 1975- ജൂലൈ-23ന് തിരുവനന്തപുരത്ത് വഴുതയ്ക്കാട് ആരംഭിച്ചു.  ഇതിന്റെ ഫലമായി 1980-ൽ തിരുവല്ലം എന്നപ്രദേശത്തെ തിരുവല്ലം കുന്നിൽ സമ്പൂർണ്ണ സൗകര്യത്തോടുകൂടി ചിത്രാഞ്ജലി സ്റ്റുഡിയോ പ്രവർത്തനം ആരംഭിച്ചു.  കേരള സർക്കാരിന്റെ  വിവിധ വകുപ്പുകൾക്കായി ഡോക്യുമെന്ററികൾ നിർമ്മിക്കുന്ന ഒരു ഏജൻസി കൂടിയായ ഈ സംരംഭം, 2001-ൽ ടെലിവിഷൻ സീരിയലുകളുടേയും ടെലി ഫിലിമുകളുടേയും നിർമ്മാണത്തിനായി കലാഭവൻ സ്റ്റുഡിയോ വഴുതയ്ക്കാട് പ്രവർത്തനം ആരംഭിച്ചു.

മറ്റു സംരംഭങ്ങൾ
 കേരളത്തിലെ വിവിധ ജില്ലകളിലായി 16 സിനിമാശാലകൾ പ്രവർത്തിപ്പിക്കുന്നുണ്ട്. 
 സിനിമാ വാർത്തകൾ ജനങ്ങളിലേയ്ക്ക് എത്തിക്കുന്നതിനായി സിനി-ടെക് എന്ന പ്രസിദ്ധീകരണം.
 ചലച്ചിത്രസംബന്ധിയായ പുസ്തകങ്ങൾ.

അവലംബം

വർഗ്ഗം:കേരള സർക്കാറിന്റെ പദ്ധതികൾ
വർഗ്ഗം:മലയാളചലച്ചിത്രം